سیامەند موعینی

سیامەند موعینی (لەدایکبووی مەھاباد) سیاسەتوانی چەپی کورد و ئەندامی پارتی ژیانی ئازادی کوردستانە. سیامەند موعینی لە کۆنگرەی پێنجەم ھەتا حەوتەمی پارتی ژیانی ئازادی کوردستان (لە ١٥ی تشرینی یەکەمی ٢٠١٦ ھەتا ٢ی ئایاری ٢٠٢٤) لەگەڵ زیلان ڤەژین ھاوسەرۆکی ئەو حیزبە بوو. 

ژیان
سیامەند کوڕی سولەیمان موعینی سەرکردەی دیاریی پێشووی کۆمیتەی شۆڕشگێڕی حیزبی دێموکراتی کوردستان و ھەروەھا برازای خانە موعینی، یەکێک لە دامەزرێنەرانی کۆمەڵەی شۆڕشگێڕی زەحمەتکێشانی کوردستانی ئێرانە.

موعینی پێشتر پێشمەرگەی کۆمەڵەی شۆڕشگێڕی زەحمەتکێشانی کوردستانی ئێران بووە. ئەو دوای ئەوەی لە کۆمەڵە جیابووەتەوە، لە وڵاتی سوێد ژیاوە و لە بواری مافەکانی مرۆڤدا چالاک بووە. ئەو لە پێنجەمین کۆنگرەی پارتی ژیانی ئازادی کوردستان لە ١٥ی تشرینی یەکەمی ٢٠١٦ لەگەڵ زیلان ڤەژین بە ھاوسەرۆکایەتیی ئەو حیزبە ھەڵبژێردران و ھەتا کۆنگرەی حەوتەمی حیزبەکە لە ٢ی ئایاری ٢٠٢٤دا لەو جێگەیە بوو.

ئەمانەش ببینە
زیلان ڤەژین

 سەرچاوەکان 

پۆل:زیندووان
پۆل:خەڵکی مەھاباد
پۆل:کوردەکانی ڕۆژھەڵاتی کوردستان
پۆل:پارتی ژیانی ئازادی کوردستان
پۆل:سیاسییەکانی پارتی ژیانی ئازادی کوردستان